b'\n_START_ARTICLE_\nJoongAng Ilbo\n_START_SECTION_\nHistorie\n_START_PARAGRAPH_\nF\xc3\xb8rste utgave ble publisert 22. september 1965 av Lee Byung-chul, grunnleggeren av Samsung Group. Samsung eide tidligere Tongyang Broadcasting Company (TBC), men selskapet ble i 1980 fusjonert med KBS. JoongAng Ilbo var en av pionerene innenfor koreansk nyhetsformidling ved at avisa tok i bruk horisontal layout, temaseksjoner og unders\xc3\xb8kende journalistikk. Siden 15. april 1995 har avisa v\xc3\xa6rt morgenavis, foruten at alle sider siden da er produsert med horisontal design._NEWLINE_Avisa har en egen utgave beregnet for markedet i USA, og har egne avdelinger i flere byer. Eierselskapet JMnet (JoongAng Media Network) har rettighetene til varemerker som Newsweek Korea og Forbes Korea.'